Държавен вестник, бр. 11, 2012 г., стр. 13

БРОЙ  11	
Д Ъ Р Ж А В Е Н  В Е С Т Н И К 	
СТР.  13  
14. е издържало успешно тест за професи­
онална подготовка.
(2) За горски инспектори на длъжностите 
по чл. 35, ал.1, т. 1 – 3 се назначават лица, 
които отговарят и на изискванията по чл. 7 
от Закона за държавния служител (ЗДСл). 
Чл. 31. (1) Назначаването на горски ин­
спектори се извършва след провеждане на 
конкурс. Конкурсът за длъжности по чл. 35, 
ал. 1, т. 1 – 3 се провежда по реда на ЗДСл.
(2) Назначаването на горски инспектори 
на длъжностите по чл. 35, ал. 1, т. 4 – 6 се 
извършва след провеждане на конкурс в съот­
ветствие с реда, определен в Кодекса на труда 
(КТ), и изискванията на наредбата. 
(3) За участие в конкурс кандидатите пред­
ставят следните документи:
1. заявление;
2. автобиография;
3. копие от документ, удостоверяващ придо­
бита образователно-квалификационна степен;
4. документ, удостоверяващ трудовия стаж 
по специалността;
5. свидетелство за съдимост или съотве­
тен документ, удостоверяващо, че лицето не 
е осъждано за умишлено престъпление от 
общ характер;
6. официален документ, издаден от орган 
на съдебната власт, удостоверяващ, че срещу 
лицето няма образувано наказателно произ­
водство за умишлено престъпление от общ 
характер;
7. медицинско свидетелство от лечебно 
заведение, удостоверяващо, че лицето:
а) не страда от психически разстройства;
б) през последните три години не е наста­
нявано принудително в лечебно заведение по 
глава пета, раздел II от Закона за здравето 
и не е лекувано за употреба на наркотични 
вещества;
8. документ от районното управление на 
МВР по местоживеене, че през последните 
3 години лицето не е настанявано два или 
повече пъти в заведение за отрезвяване по 
чл. 78, ал. 1 от Закона за МВР;
9. документ от районния съд по местожи­
веене, удостоверяващ, че:
а) срещу лицето няма наложени мерки за 
защита по Закона за защита от домашното 
насилие;
б) лицето не е нарушавало обществения ред 
три или повече пъти, за което са му налагани 
административни наказания;
10. копие от свидетелство за управление 
на моторно превозно средство;
11. копие от документ за успешно завършен 
курс за безопасно боравене с огнестрелно 
оръжие;
12. медицинско свидетелство.
(4) За участие в конкурс се допуска и 
кандидат, който не е получил документа по 
ал. 3, т. 6 и 8, но представи документ, удос­
товеряващ, че лицето е подало заявление за 
издаването му.
(5) Наличието на документите по ал. 3, т. 6 
и 8 е задължително условие за назначаването 
на кандидат за горски инспектор.
(6) Кандидатите, които не отговарят на 
изискванията по чл. 30, с изключение на из­
искванията по ал. 3, т. 6 и 8, не се допускат 
до участие в конкурса.
Чл. 32. (1) Органът по назначаване е длъжен 
в срок до 14 дни от назначаването на горски­
те инспектори да предприеме необходимите 
действия за издаване на разрешение за носе­
не, съхраняване и употреба на огнестрелно 
оръжие на назначените лица.
(2) Разходите, свързани с издаването на 
разрешителното за носене, съхраняване и 
употреба на огнестрелно оръжие на горските 
инспектори, както и неговата презаверка, са 
за сметка на работодателя.
(3) Назначените горски инспектори, които 
нямат издадено разрешително за носене, съх­
ранение и употреба на огнестрелно оръжие, 
нямат правомощията по чл. 200, ал. 1, т. 6 ЗГ.
Чл. 33. (1) Конкурсът за назначаване на 
горски инспектор със средно лесовъдско обра­
зование се провежда на два етапа – писмен тест 
и интервю за професионална компетентност.
(2) Кандидат, който не е покрил минимал­
ните изисквания на първия етап от конкурса, 
не се допуска до втория етап.
(3) Писменият тест се изготвя в три вари­
анта. Вариантът за провеждане на конкурса се 
определя чрез жребий в деня на провеждане на 
конкурса. В теста се включват задължително 
въпроси от ЗГ, ЗЛОД, ЗРА и подзаконовата 
нормативна уредба по прилагането им.
(4) В интервюто се включват въпроси за 
определяне на общи и специални умения и 
компетентности, като: професионален опит, 
ползване на нормативна уредба, комуника­
тивност, способност да организира изпълне­
нието на възложените му задачи, да работи 
ефективно в екип и др.
Чл. 34. (1) Горски инспектор, заемащ 
длъжност на трудово правоотношение, може 
да бъде преназначен в ИАГ или РДГ на 
длъжност, определена за заемане по трудово 
правоотношение, ако отговаря на изискванията 
за заемане на длъжността и след сключване 
на тристранно писмено споразумение между 
органите по освобождаване и назначаване и 
съответното лице.
(2) Въз основа на споразумението по ал. 1 
органът по освобождаване прекратява тру­
довото правоотношение със служителя при 
спазване на предвидените срокове по чл. 62, 
ал. 3 КТ.
(3) Въз основа на споразумението по ал. 1 
органът по назначаване сключва трудов дого­
вор със служителя при спазване на предви­
дените срокове по чл. 62, ал. 3 КТ.